إيلون موسك أيلون موسك تزاد ف 28 يونيو 1971 هو رجل اعمال ومستتمر فالتكنولوجيا ومهندس. عندو الجنسية ديال جنوب إفريقيا و كندا و الميريكان وهو المؤسس والرئيس التنفيدي والشاف ديال المهندسين والمصميين ديال شركة سبيس ايكس مشارك فتأسيس شركة تيسلا ومدير تنفيدي ومهندس منتج ديالها شارك فتأسيس شركة نوراليك المؤسس ديال شركة ذا بورنج كمباني مشارك فتاسيس أوبن أي آي وواحد من رؤساء مجلس الإدارة ديالها مشارك فتأسيس شركة بايبال. ف ديسمبر 2016 كان تكلاسا هو 21 فاللائحة د فوربس ديال أقوى الناس فالعالم. عندو واحد القيمة ديال 22.8 مليار دولار ميريكاني وكلاساتو فوربس 40 فالائحة ديال أغنى الناس فالعالم. إيلون موسك معلومات عامة زيادة28 يونيو 1971 49 عام پريطوريا لجنسيةلميريكان 2002– كانادا 1989– جنوب إفريقيا 1971– لميهنةمهندس فضاء جوي مخترع مبرمج مهنديس رائد أعمال و ممثل لفاميلة لواليدErrol Musk لواليدةماي ماسك خوتتوسكا ماسك و كيمبال ماسك شريكجستن موسك 2000–2008 تالولا رايلي 2010–2012 تالولا رايلي 2013–2016 لولادX Æ A-XII Musk Xavier Musk Saxon Musk Kai Musk Griffin Musk Damian Musk لمحيطليندون ريف ابن خال من الدرجة الأولى معلومات خرى دينلاأدرية لجوايز تزاد وتربا فبريتوريا فجنوب أفريقيا ومشا لكندا ملي كانت عندو 17 عام باش يقرا فجامعة كوينز ومن بعد عامين تحول لجامعة بينسلفينيا وتما خدا الإجازة ديالو فالاقتصاد من مدرسة وارتون وباكالوريوس اخرا فالفيزيك من مدرسة الفنون والعلوم وبدا كيوجد الدوكتورا ديالو فالفيزيك التطبيقية وعلم المواد فجامعة ستانفورد ف 1995 ولكن خرج من القراية من بعد يومين باش يلتاحق بالمسار ديالو فالأعمال الحرة. من بعد غايشارك فتأسيس زيب2 واحد الشركة ديال البرمجيات دالويب لي من بعد غاتشريها شركة كومباك ب 340 مليون دولار ف 1999. مسك من بعد غايأسس شركة ايكس.كوم واحد البانكة أونلاين لي تشركات مع شركة كونفينيتي ف 2000 ومن بعد فنفس العام ولات بايبال لي غاتشريها إي باي ب 1.5 مليار دولار ف2002. فماي 2002 مسك أسس شركة سبيس إيكس واحد الشركة كتهتم بتصنيع الصوارخ والرحلات فالفضاء لي هو المدير التنفيدي والمصمم الرئيسي ديالها. انضم لشركة تيسلا واحد الشركة كتصايب طونوبيلات كيخدمو بالضو ف 2004 عام من مورا ما تأسسات وولا هو المدير التنفيدي ومهندس المنتج ديالها. ف 2006 الهم انشاء شركة سولار سيتي واحد الشركة ديال الطاقة الشمسة لي ولات دابا تابعة ل تيسلا وخدم رئيس مجلس الإدارة فيها. ف 2015 مسك شارك فتأسيس اوبن أي آي واحد شركة تقلاب غير ربحية لي كتهدف لترويج ذكاء اصطناعي ضريف. ف يونيو 2016 شارك مسك فتأسيس نورالينك واحد الشركة ديال التقنية العصبية مركزا على تطوير واجهة مخ-حاسوب تقنية كتهدف للاتصال المباشر بين مخ بنادم والحاسوب. فديسمبر 2016 مسك أسس ذا بورنج كمباني لي هي شركة ديال البنية التحتية وكتهتهم بحفير الأنفاق. فوق من المساعي التجارية ديالو مسك تصور نظام ديال الترونسبور عالي السرعة سماه هيبرلوب واقترح الفكرة ديال طيارات نفاتة اسرع من الصوت كتطلع وتهبط عموديا بالدفع ديال فرفرات كتخدم بالضو. مسك ڴال بلي الهذف ديال سبيس ايكس تيسلا وسولار سيتي كتدور حول الرؤية ديالو لتغيير المستقبل ديال بنادم. الأهذاف ديالو فيها النقيص من الإحتباس الحراري بالانتاج والاستهلاك ديال طاقة المتجددة والنقيص من الخطر ديال الانقراض ديال بنادم ببناء مستوطنات فالمريخ.